id en en en en id en en fr ms ca id en en en id en en fr ms ca id id en ms ms ms ms id id id id ms id id ms id ms en id id id id ms id id id ms ms ms ms id id ms id id ms en en en en en de en en nl en en en id ms en id en id en ms fr en id id en de en id en en en id en hbs_lat en id en en en en fa en en en en en en es en en ms en fr en en en en en id en en
Antara Pendidikan Cemerlang Dan ‘Pelajar Cemerlang’ – Saifulislam.Com
Monday , September 5 2022
Calon SPM 1992 Sekolah Izzuddin Shah, Ipoh
“Hasrizal pindah balik ke sekolah ini, senanglah nanti nak dapat nombor 1. Yang pandai-pandai semua dah keluar sekolah!” kata Cikgu Noraini.
Kata-kata beliau itu sekadar gurauan. Mengusik saya yang pertama kali ditemuinya apabila saya kembali semula ke Sekolah Izzuddin Shah, berhenti mengejut daripada persekolahan saya selama 4 bulan di SMAP Labu, Negeri Sembilan.
Walaupun kata-katanya itu sekadar gurauan, tetapi makan dalam juga!
Jika diukur melalui keputusan peperiksaan SRP tahun 1990, memang pelajar-pelajar terbaik sudah pun meninggalkan sekolah kami. Mereka ditawarkan peluang menyambung pengajian ke sekolah yang terkemuka terutamanya KIK (Kolej Islam Klang), SMAP Kajang, SMAP Labu, MRSM dan ada juga yang ke sekolah-sekolah berasrama penuh yang lain.
“Yang tinggal di sekolah ini cuma hampas kelapa sahaja!” kata Cikgu Noraini, guru Matematik kami.
Jika orang yang tidak biasa, mungkin terasa. Tetapi kami tahu, Cikgu Noraini adalah guru yang paling tulus dan suka berterus terang. Cakapnya lepas, pedas, tetapi membekas.
Kalaulah benar peperiksaan awam seperti SRP dan SPM itu pengukur mutlak kecemerlangan dan potensi pelajar, mungkin benar bagai dikata. Pastinya keputusan peperiksaan SPM sekolah kami tahun berikutnya merudum, mundur, kerana top scorers sudah tiada.
Tetapi keadaannya tidak begitu. Biar pun 1990 telah melambai pergi pelajar-pelajar cemerlang sekolah kami, keputusan SPM ‘hampas-hampas kelapa’ tetap cemerlang. Boleh berdiri sama tinggi dengan sekolah lima bintang di seberang jalan. Malah saya yang mencatat keputusan terbaik SRP, bukanlah pelajar terbaik SPM.
Hakikatnya manusia itu sangat dinamik. Dalam hidupnya ada pasang dan surut. Ada pelbagai pemboleh ubah yang mempengaruhi hidup ini. Untuk mengkelas-kelaskan manusia mengikut keputusan peperiksaan, ia adalah jahiliah dan zalim, membelakangi fitrah manusia.
Untuk sebuah sekolah cemerlang, ia tidak semestinya bergantung kepada beroleh pelajar yang ‘cemerlang’. Sebaliknya apa yang lebih utama adalah pendidikan yang cemerlang. Jika betul formulanya, maka beri sahaja pelajar yang bagaimana sekali pun, pendidikan yang baik akan mencungkil keluar kelebihan-kelebihan yang ada. Sebahagiannya boleh diukur oleh peperiksaan yang seterusnya. Sebahagiannya akan menyerlah kemudian dalam kehidupan.
Saya sentiasa mengenang pembelajaran di Sekolah Izzuddin Shah itu.
Guru kami komited mendidik, walaupun dengan gaji yang kami tahu sangat rendah dan tidak layak dengan kualiti mereka. Tetapi mereka memilih untuk berada di situ dan mendidik kami. Bak kata Cikgu Noraini, pelajar cemerlang sudah keluar. Tetapi kami yang tinggal bukan hampas kelapa. Cikgu mengajar kami sebagaimana potensi kami. Lalu yang berusaha berjaya, yang kurang berusaha, perjalanan masih jauh. Cikgu Noraini dengan nasihat berterus terangnya, sentiasa menampar kami dari kealpaan.
Semasa tuisyen Tingkatan 5, beliau menegur pelajar yang ponteng kelas tambahan. Katanya, “saya nak tolong awak dapat P5 atau P6 sebab muka awak muka F9. Janganlah awak berpoya-poya macam orang yang muka A1!”
Tetapi semuanya dikunyah dan ditelan sebagai ubat.
Keluar keputusan peperiksaan, kami gembira dengan pencapaian semua. Berapa A tidaklah penting mana. Yang lebih difikirkan ialah, terima kasih guru, terima kasih sekolah, terima kasih teman dan terima kasih ibu bapa. Kehidupan diteruskan.
23 tahun sudah berlalu.
KMSS DAN PERJUANGANKU DALAM PENDIDIKAN
Kini saya bertugas di sekolah. Menjiwai kembali nostalgia semalam. Mencari iktibar daripada kenangan, bersama serba sedikit ilmu pengetahuan semasa untuk formulasi pendidikan.
Masih terlalu awal untuk program yang kami bangunkan di Khalifah Model School Secondary, dinilai berjaya atau tidak. Tetapi, disebabkan oleh kejayaan itu sudah didefinisi sebagai perjalanan dan bukannya sebuah destinasi, maka kami sudah berada di perjalanan yang berjaya.
KMSS tidak mensyaratkan kelebihan mendapat 5A untuk pelajar belajar di sekolah kami. Cukuplah pelajar itu baik akademiknya, menampakkan ada kemahuan belajar, baik karakternya, fokus utama kami di sekolah dengan slogan Shaping Excellent Character, dan baik al-Qurannya, boleh membaca dengan baik.
Maka ahlan wa sahlan, dengan penuh kasih sayang, semua pelajar ke KMSS. 5A, 4A, 3A, tak ambil UPSR, kami yakin apa yang penting di sebuah sekolah adalah formulasi pendidikan yang betul. Berikan sahaja mana-mana pelajar, jika betul formulanya, Insha-Allah mereka akan berjaya.
KMSS merupakan sebuah sekolah merdeka (independent school) yang melaksanakan kurikulum antarabangsa (IGCSE) bersama penyelarasan kurikulum nasional (SPM), di dalam kerangka Learner Centered Education yang menjadikan pelajar sebagai peserta aktif dalam pembinaan pengetahuan mereka, jauh daripada kebiasaan ‘spoonfeeding’ yang berpaksikan aktiviti guru di dalam kelas. Pembelajaran membabitkan tiga format iaitu active learning, inquiry learning dan contextual learning. Pembelajaran yang dinamik, membolehkan kurikulum akademik berlangsung tanpa membebankan pelajar, bersama kurikulum Hafazan al-Quran sebagai terasnya.
Paling utama, keseluruhan program di sekolah ini dijalankan sepenuhnya berdasarkan Khalifah Method yang diformulasi oleh pengasas sekolah ini iaitu al-Marhum Profesor Muhammad al-Mahdi Jenkins. Khalifah Method membentuk sebuah sistem pendidikan yang berasaskan PANDANGAN ALAM ISLAM yang memotivasi, positif dan tepat. Khalifah Method juga mematuhi Hukum Pembelajaran (Law of Learning) dan kesemuanya disampaikan secara appended di dalam subjek khusus, serta integrated di dalam semua subjek.
Baru-baru ini juga, pelajar yang mengambil subjek HISTORY III telah berkunjung ke Melaka. Guru sejarah mereka telah memberi tugasan untuk mengumpul data melalui temuramah, mencakupi pelbagai topik berkaitan sejarah Melaka, seperti Kaum Serani, Kaum Baba dan Nonya, Melayu Muslim dan lain-lain.
Sungguh banyak pengalaman yang pelajar-pelajar perolehi selama mereka berada di Melaka menyempurnakan tugasan akademik bagi subjek History III tersebut. Sudah tentu pengalaman paling besar mereka ialah melawan rasa malu, segan, malah malas dan putus asa terutamanya semasa tidak menerima kerjasama pihak yang ingin ditemuduga.
Para guru bertegas mahu pelajar mencukupkan jumlah respondent agar data lengkap tuntutan ‘reliability‘-nya. Pelajar juga dapat menyelami perasaan kaum Serani yang berdepan dengan pelbagai cabaran survival mereka terutamanya kesan penambakan laut yang menghilangkan sumber pendapatan mereka sebagai nelayan. Demikian juga ancaman budaya kesan arus pemodenan.
Tidak malu untuk saya katakan, perasaan saya sangat terharu kerana dapat melihat pelajar kami ini benar-benar menjalankan aktiviti pendidikan.
Saya doakan agar pengalaman mereka ini menjadikan mereka insan yang mencintai ilmu, menghargai usaha ilmu dan seterusnya menjadi khalifah Allah dalam erti kata yang sebenarnya. Terima kasih kepada guru-guru yang sungguh komited membimbing pelajar, sama-sama terbakar di bawah mentari, terutamanya guru sejarah kami, Teacher Amin Sarman. Syabas, syabas, syabas.
Selamat bercuti seminggu bersama keluarga, sebelum kembali ke sekolah pada 8hb Mac nanti, Insha-Allah. Ana uhibbukum fillah…
Hari ini keputusan peperiksaan SPM 2014 keluar. SPM terguna pakai untuk meneruskan pembelajaran. Ia bukan penentu kehidupan. Gunakan SPM mengikut kegunaannya, sahaja. Walau apa pun keputusan yang diperolehi, kejayaan adalah perjalanan. Bukan destinasi.
Khalifah Model School Secondary
Previous Sakit di Sebalik Keluhan ‘Orang Baik-baik’
Next Usrah Bawah Tanah di Atas Bukit
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
04/03/2015 at 12:23 AM
Diri ini bukan tak ingat Cikgu, tapi ingin ‘menjaga’ nama baik Cikgu kerana memiliki pelajar ‘cemerlang’ seperti kami ini. Kami tak layak untuk Cikgu pandang, Cikgu cuma tengok ‘A’ kami kan ? rasa malu pula ucap ‘terimakasih/syukran and thank you’ diri ini taklah baik sangat, takdahlah cemerlang,gemilang dan terbilang…Di sinilah bermulanya ‘level’ kami di tengah2 masyarakat dan massa, kami xwujud di muka bumi ini selepas ‘Lulus dengan cemerlang’. Kami tak layak tunjuk gigi kat TV hidup dijulang sebagai ‘Pelajar Cemerlang 1Malaysia’ sampai sekarang ‘stress’ dan bimbang dengan ‘high expectation’ rakyat yang ‘mengiktiraf’ dan pihak kementerian. Kami hidup tanpa kelas dalam pendidikan dan menjadi pengemis.Kami ‘bangsa’ yang kalah di bumi ‘bertuah’ ini.Saya rasa kalau saya PM negara ini sayalah bapa rasuah dan jenayah. Pesan saya marilah kita menjadi rajin :-D.
05/03/2015 at 9:00 AM
Macam training nak jadi salesman/reporter pun ada. Dah habis sekolah, student yang nak kerja sendiri atau kerja makan gaji memang terpaksa jumpa lebih ramai orang baru yang tak dikenali jadi tak bolehla malu tak menentu nak cari rezeki halal.
16/04/2015 at 6:21 PM
Post yang menarik ustaz..
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved